બીજું એક એટલું જ લોકપ્રિય ગીત – અનહદ લોકપ્રિય – ક્યારેક તો એમ થાય કે જો ગુજરાતીઓને આ ગીત ના મળ્યું હોત તો બિચારા ગુજરાતી સંગીત પ્રસ્તુત કરતા કલાકારોનું શું થતું. પણ તેના શબ્દો, તેના સ્વરાંકનને કારણે તેની ઉપસ્થિતિ, એ દરબારમાં રાજા જેવી છે.પેઢીઓની પેઢીઓએ આ ગીત ગાઈને પોતાનો પ્રેમ વ્યકત કર્યો છે. એ ગીત એટલે વેણીભાઈ પુરોહિતે લખેલું, અજીત મર્ચન્ટે સ્વરબધ્ધ કરેલું અને સ્વ. દિલીપ ધોળકિયાએ ગાયેલું અમારા ગીત “તારી આંખનો અફીણી”.